《秋林闲坐寄山僧》
明代·王醇

秋晖荡夕痕，秋意到林根。
坐实有深入，静犹多一言。
驰波忽似住，落叶不成喧。
野衲可知此，空山应闭门。

作者简介：明南直隶扬州人，字先民。弱冠善辞赋，性放荡不羁，从季父游京师，日醉市楼，挟妓走马。大将军麻贵阅兵，醇轻裘快马，驰突演武场，引弓破的，矢矢相连属，又舞双剑如飞。大将军欲用之。笑谓：“家本书生，聊用游戏耳。”后归扬州慈云庵为僧。有诗集，深情孤诣，秀句错出，澄怀观道，超然有得。